《丁卯中秋后三日镜园请仙援笔赋诗同谢彭陈诸君步紫霞真人韵以后请仙多步此韵》
明代·邓云霄

秋高爽籁净寥天，星澹长河月在川。蓬岛客归仍故里，金炉丹在自何年。

遐心迥寄青冥外，佳句携来碧落边。幸接芳邻更同调，可能乘兴咏游仙。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。